VŠĮ „VILNIAUS SENAMIESČIO ATNAUJINIMO AGENTŪRA“2022 METŲ VEIKLOS ATASKAITA

BENDROJI DALIS

VšĮ Vilniaus senamiesčio atnaujinimo agentūros (toliau Agentūra) steigėja – sostinės savivaldybės taryba. Kitų dalininkų nėra. Agentūra neturi kontroliuojamų subjektų.

2022 m. agentūros veiklai vykdyti gauta 155000 Eur. suma iš Vilniaus miesto savivaldybės biudžeto, 5580 Eur suma iš Kultūros paveldo departamento projektams „Rusėnų miesto istorijos “, “Vilnius – pasaulio bei romantiškosios Europos miestas“, „Mokymai Vilniaus senamiesčio paveldo naudotojams“. 2022 metais Agentūra įsigijo ilgalaikio turto už 314 Eur., metų pradžioje ir pabaigoje Agentūroje dirbo 7 darbuotojai.

Planuodama ir įgyvendindama įstaigos veiklą*,* Agentūra vadovaujasi šiais **Vilniaus miesto 2021 – 2030 metų strateginio veiklos plano** uždaviniais ir priemonėmis:

4.2.5. Uždavinys. Tarptautiniu ko-kūrybos (angl. co-creation) bendradarbiavimo projektų skaičiumi išsiskiriantis miestas:

4.2.5.1. Priemonė. Didinti tarptautinio bendradarbiavimo projektų ir iniciatyvų (dalyvavimas ES ir kitų fondų lėšomis finansuojamuose tarptautiniuose projektuose) skaičių.

4.3.3 Uždavinys. Patrauklūs kultūros paveldo ir kiti istorinės atminties objektai, tvarkingos su jais susijusios viešosios erdvės:

4.3.3.1. Priemonė. Tvarkyti kultūros paveldo ir istorinės atminties objektus bei su jais susijusias viešąsias erdves.

4.3.4. Uždavinys. Įveiklintas, miestiečiams prieinamas ir jų šiandieniniams poreikiams „naujosios Europos Bauhaus koncepcijos” kontekste pritaikytas sostinės paveldas:

4.3.4.1. Priemonė. Užtikrinti Vilniaus senamiesčio, UNESCO pasaulio paveldo sąrašo objekto, paveldo būklės stebėseną.

4.3.4.2. Priemonė. Plėsti ir stiprinti Senamiesčio atnaujinimo agentūros vykdomas edukacijos ir paveldo populiarinimo funkcijas.

4.3.4.3. Priemonė. Skatinti edukacinius renginius kultūros paveldo tema (kultūros paveldo bei religinės paskirties ir kituose objektuose).

4.3.4.4. Priemonė. Užtikrinti įtraukią paveldo edukaciją visoms visuomenės grupėms.

4.4.6. Uždavinys. Tvari urbanistinė plėtra, aktyvus kultūrinis turizmas bei investicijos į kūrybos ekonomiką:

4.4.6.2. Priemonė. Skatinti kultūrinio turizmo iniciatyvas.

PARAMA KULTŪROS PAVELDO STATINIŲ TVARKYBAI IR STEBĖSENA

*Pagal 4.3.3.1. Priemonę: Tvarkyti kultūros paveldo ir istorinės atminties objektus bei su jais susijusias viešąsias erdves*

*ir pagal 4.3.4.1. Priemonę: Užtikrinti Vilniaus senamiesčio, UNESCO pasaulio paveldo sąrašo objekto, paveldo būklės stebėseną*

Bendruomenės ugdymas, suteikiant dalinę Savivaldybės paramąpastatų išorės tvarkybai – viena svarbiausių Agentūros veiklų, skatinančių pastatų savininkų, gyventojų sąmoningumą bei atsakomybę už kultūros paveldo objektų išsaugojimą ir tvarkybą. Finansinės paramos apimtys nuolat didėja: 2019 m. sutvarkyta 12; 2020 m. – 20, 2021 m. – 27, o 2022 m. – net 45 pastatai.

Pagal 2013 m. Vilniaus m. savivaldybės Tarybos patvirtintą **„Paramos skyrimo daugiabučių gyvenamųjų namų, esančių senamiestyje ir jo apsaugos zonose, fasadų elementų galimai avarinei būklei likviduoti“** programą 2020 m. Savivaldybės paskirta darbo grupė patenkino prašymus skirti dalinį finansavimą kultūros paveldo statinių tvarkybai tiems objektams, kuriuose buvo atlikti numatyti tvarkybos darbai ir pateiki visi tai patvirtinantys dokumentai. Šia galimybe pasinaudojo 17-os pastatų savininkai ar valdytojai. 2022 m. sutvarkyti 121 šių pastatų balkonai. Savivaldybė tam skyrė 210752,85 Eur. Pagal šią programą sutvarkyti šie objektai: Savičiaus g. 9 (25114,28 Eur.), Šaltinių g. 7 (6598,37 Eur.), Vytauto g. 28 (16785,06 Eur.), Gervėčių g. 9 (3695,94 Eur.), Gęlių g. 7,9 (34347,86 Eur.), Bazilijonų g. 6 (18929,42 Eur.), Aludarių g. 6 (12719,04 Eur.), Trakų g. 2 (10788,43 Eur.), Šv. Ignoto g. 6 (2045,98 Eur.), Paupio g. 17 (13860,37 Eur., M.K. Čiurlionio g. 15 (4565,57 Eur.), A. Goštauto g. 4 (7723,57 Eur.), Kauno g. 6 (17893,10 Eur.), Bokšto g. 16 (15152,63 Eur.), Gedimino pr. 54 (20533,23 Eur.). J. Jasinskio g. 4 ir A. Vivulskio g. 20 2022 m. sutvarkytieji balkonai bus dalinai finansuojami 2023 metais.

Pagal 2019 m. sostinės savivaldybės Tarybos patvirtintą **„Dalinio finansavimo skyrimo kultūros paveldo objektų ir kultūros paveldo statinių, esančių kultūros paveldo vietovėse, išorės tvarkybai“** programą 2022 m. dalinai finansuota 8-erių pastatų išorės tvarkyba. Surestauruotos dviejų pastatų durys (Vytenio g. 5 – 3723,90 Eur., A. Domaševičiaus g. 7 – 10804,94 Eur.), sutvarkyti 4 pastatų stogai (Gedimino pr. 54A – 18071,59 Eur., Kražių g. 4 – 66567,18 Eur., Liubarto g. 11 – 12975,56 Eur., Kęstučio g. 3 – 30620,45 Eur.), bei tvarkomi 3 pastatų fasadai (Vytauto g. 49 – 50255,11 Eur., Kražių g. 4, J. Basanavičiaus g. 16 - 42692,99 Eur.). Šiems darbams savivaldybė skyrė 187343,41 Eur. Pastatuose Vytauto g. 49 ir J. Basanavičiaus g. 16 dėl didelės darbų apimties, jie atliekami etapais.

Pagal Vilniaus m. savivaldybės Tarybos patvirtintą **„Paramos kultūros paveldo statinių, išorės ir jų aplinkos tvarkybai skyrimo“** programą 2022 metais buvo tvakoma 20 pastatų ir savivaldybė jų tvarkybai skyrė 533094,95 Eur. Sutvarkyti 8 pastatų fasadai ir 12 pastatų stogai. Trijų pastatų išorės tvarkybai dalinis finansavimas bus skirtas 2023 metais. Pagal šią programą sutvarkyti savivaldybės dalinai finansuoti ir šie objektai: Literatų g. 9 (114594,95 Eur.), Didžioji g. 27 (17446,00 Eur.), Didžioji g. 30 (7114,93 Eur.), Užupio g. 40A (32117,88 Eur.), Totorių g. 7 (15660,76 Eur.), Užupio g. 8 (67888,26 Eur.), Odminių g. 3A (15954,16 Eur.), Stiklių g. 5 (34152,40 Eur.), Pranciškonų g. 4 (53236,02 Eur.), S. Daukanto g. 2A (9489,093 Eur.), Didžioji g. 15 (8862,99 Eur.), Kauno g. 2 (39597,00 Eur.), Didžioji g. 10A (19786,87 Eur.), Bokšto g. 8A (3723,90 Eur.), Pylimo g. 40 (38398,33 Eur.), Tilto g. 12C (39191,75 Eur.), Šv. Jono g. 12 (15878,82 Eur.). Pastatų Raugyklos g. 5, Subačiaus g. 12 ir Klaipėdos g. 2 tvarkybai skirtas dalinis finansavimas perkeltas į 2023 metus.

2022 m. įgyvendinant kultūros paveldo objektų tvarkybos dalinio finansavimo programas, gauti 75 prašymai daliniam finansavimui gauti. Savivaldybė skyrė 997031,02 Eur. kultūros paveldo statinių tvarkybos daliniam finansavimui. Penkių pastatų savininkams už atliktus tvarkybos darbus dalinis finansavimas (128093,57 Eur.) bus skirtas 2023 metais, nes 2022 m. visiems prašymams patenkinti nepakako programoms skirtų lėšų.

**Kultūros paveldo objektų stebėsena**

Vykdant kultūros paveldo objektų stebėseną, atlikta 100 pastatų fotofiksacija, parengti 100 saugomų kultūros paveldo objektų esamos būklės apžiūros aktai; medžiaga perduota Kultūros paveldo departamento Vilniaus skyriui. Suteikta daugiau nei šimtas kokybiškų, išsamių konsultacijų pastatų valdytojams ir gyventojams telefonu bei elektroniniu paštu.

AMATŲ PROGRAMOS ĮGYVENDINIMAS

*Pagal priemonę 4.3.4.2.:Plėsti ir stiprinti Senamiesčio atnaujinimo agentūros vykdomas edukacijos ir paveldo populiarinimo funkcijas*

Parengta 21 informacinis pranešimas spaudai apie Amatų programą: galerijose-dirbtuvėse vykusius renginius ir narių dalyvavimą miesto renginiuose. Surengta 11 koordinacinių pasitarimų (4 iš jų nuotoliniai) su Vilniaus dailiųjų amatų asociacijos valdyba, programos nariais dėl dalyvavimo miesto renginiuose bei edukacinės veiklos; Dalyvauta 3juose Švietimo ir kultūros reikalų komiteto posėdžiuose, o jiems rengiantis pasitarimuose su Kultūros ir Nekilnojamojo turto bei Kultūros apsaugos paveldo skyriais dėl Amatų programos prioritetų ir finansavimo.

Programnos dalyviams VMS pakėlus nuomos mokesčius, atitinkamai pasikeitus specialiosioms programos įgyvendinimo sąlygoms bei 2022 m. augant komunalinėms, elektros išlaidų kainoms, kokybiškas Programos įgyvendinimas jos dalyviams tapo sunkia našta. Dėl neišgalėjimo sumokėti nuomos mokesčius ir išlaikyti darbuotojus iš Programos pasitraukė “Vitražo manufaktūra”, kelios galerijos-dirbtuvės taip pat dvejojo išlikimo Programoje galimybėmis. Pirmame pusmetyje atlikus po 3-4 kontrolinius veiklos patikrinimus, pastebėta nepakankamai aktyvi galerijų-dirbtuvių veikla: mažėjo rengiamų nemokamų praktinių užsiėmimų, smargiai sumažėjo amatininkų organizuojamų mokamų renginių lankomumas.. Agentūra nuolat vykdė galerijų-dirbtuvių veiklos stebėseną, jų dalyvavimo miesto renginiuose fotofiksaciją, parengė 4 rekomendacijas amatininkų projektinėms paraiškoms. Programos dalyviai, nesilaikantys nuomos sutartyse nustatytų reikalavimų, ne kartą buvo perspėti žodžiu, blogėjanti padėtis aptarinėta bendrų pasitarimų metu.

**Kovo 4-ąją Šv. Kazimiero – Lietuvos globėjo dieną, o ‘Kaziuko’ mugė buvo švenčiama jau 419-tą kartą.** Agentūra **sutelkė 14 Vilniaus dailiųjų amatų programos dalyvių,** kurie nešini istorinėmis amatininkų cechų vėliavomis dalyvavo šventinėje mugės eisenoje ir atidaryme.

Balandžio 1-3 d. Vilniuje 8-ąjį kartą pamečiui Agentūra surengė **Europos dailiųjų amatų dienas** (EDAD). Renginio tema „Sutartinai dirbančios rankos“ („Our hands in unison“). Buvo **parengtas projektas Savivaldybei** ir gautas 2 tūkst. Eur finansavimas surengti viešus EDAD renginius visuomenei senamiestyje įsikūrusiose galerijose-dirbtuvėse. EDAD - tai didžiausia Europos šventė, skirta amatų sektoriaus viešam prisistatymui ir kūrybinės įvairovės sklaidai. Pilietiški, traukiantys dėmesį ir unikalūs renginiai amatininkų dirbtuvėse buvo skirti visų visuomenės sluoksnių auditorijoms, jaunam ir senam. Šventės metu Vilniuje daug dėmesio skirta susitikimams, žinių mainams ir diskusijoms, praktiniams demonstravimams ir mokymams. **Įvyko 8 vieši renginiai** amatininkų galerijose-dirbtuvėse: juvelyrikos mokykloje „Vilnensis“, Baltijos gintaro meno centre, „Amatų gildijoje“, „Vilniaus puodžių ceche“, Auksakalių gildijos studijoje, audimo manufaktūroje „Jūratė.eu“, „Vita Antiqua“, „Molio laumė“, kur rengti amatų gamybos procesų demonstravimai, kūrybiniai užsiėmimai, pokalbiai su amatininkais; pristatyti atkurti valdovų žiedai ir jų gamybos technologijos, supažindinta su emaliavimo medžiagomis, įrankiais, vyko audimas šimtametėmis staklėmis; pažintis su gintaru, neįprastais jo ritualais, panaudojimu, receptais. Šventė sulaukė ir ukrainiečių, moterų su vaikais dėmesio, kurie turėjo galimybę 3 dienas „Amatų gildija“ dirbtuvėje marginti molinius Velykinius kiaušinius angobavimo arba raižymo metodais. Odininkų dirbtuvėje „Nauja Sirena“ savo kūrybos ir darbo patirtimi dalinosi rankinių modeliuotoja iš Charkovo. Dirbtuvėje „Vita Antiqua“ tekstilės koloristė pasakojo ir demonstravo, kaip marginami audiniai antspauduojant augalais, vyko praktiniai užsiėmimai. Vilniečiai ir miesto svečiai turėjo galimybę žvalgytis po dirbtuves, stebėti gamybos procesų demonstravimus, dalyvauti kūrybiniuose užsiėmimuose, lankyti praktinius užsiėmimus neformalaus ugdymo priemonėmis. EDAD renginių tikslas – sudominti, įkvėpti jaunuomenę perimti amatininkystės įgūdžius, ugdyti vaikų pagarbą ir gilesnį supratimą apie nematerialaus kultūrinio paveldo vertybes,ir socialinių-kultūrinių tradicijų tęstinumo reikšmę. Šventės metu veikė vertingiausių rekonstruotų istorinių ir šiuolaikiškųkūrinių **lauko paroda** **stikliniame paviljone Kudirkos a. greta Centrinio knygyno „Ar matai? Vilniui – 700!“ (I dalis).** EDAD Vilniuje kasmet į galerijas-dirbtuves pritraukia vis didesnį besidominčiųjų ratą. 2022 m. dalyvavo virš 180. Trečdalis jų - jaunuomenė. V**isi šventiniai renginiai** amatininkų galerijose-dirbtuvėse buvo **nemokami**.

**Gegužės 13-15 d. Vilniuje, vykstant Ukrainos dienoms „Vilniushyvanka“ trijose amatininkų dirbtuvėse (**„Vilniaus puodžių ceche“, Juvelyrikos mokykloje „Vilnensis“, odininkų dirbtuvėje „Nauja Sirena“) vyko renginiaiukrainiečiams ir vietos gyventojams skirti geresniam vieni kitų pažinimui, abiejų šalių kultūrai ir tradicijom

s. Vilniaus miesto Amatų programos dalyviai pakvietė ukrainiečių ir vilniečių šeimas į savo dirbtuves, kuriose buvo susipažįstama su vilnietiškos keramikos tradicijomis, kitoje pristatoma vilnietiška juvelyrika, o dirbtuvėje „Nauja Sirena“ odos modeliuotoja iš Charkovo vilniečiams demonstravo gaminių iš odos modeliavimo įmantrybes. Dalyvavo viš 30 žmonių.

**Birželio 17–19 d. Europos archeologijos dienų proga suorganizuota trijose Amatų programos dirbtuvėse pristatymai, liudijantįs senąsias sostinės amatininkystės tradicijas**: VšĮ „Vita Antiqua“ dirbtuvėje iliustruota muzikinė paskaita apie archeologinės tekstilės radinius, etnografinius drabužius ir jų atspindžius liaudies dainose; kita paskaita auksakalių gildijos emalio meno studijoje iliustruota archyvinėmis nuotraukomis (pagal XV–XVI a. Limožo, Prancūzija, tapybinio emalio kūrimo technologijas), dalyviai susikūrė suvenyrų emalio technika; VšĮ Juvelyrikos mokykla „Vilnensis“ pristatė apie Valdovų rūmuose buvusį auksakalystės centrą ir jo auksakalius, Ž. Augusto dvaro lobyną, juvelyrikos meistro Darijaus Gerliko atkurtus valdovų žiedus, jų atkūrimo ir technologijos procesus (viso 45 dalyviai).

**Rugpjūčio 26–27 d. Rotušės aikštėje** įvyko **10-oji istorinė šv. Baltramiejaus Vilniaus amatininkų mugė perteikianti** vėlyvųjų viduramžių ir Renesanso epochos miesto Amatų ir menų cechų šventės dvasią. Dvi dienas vykusi mugė vilniečius ir miesto svečius kvietė pasinerti į atgaivintus miestiečių amatus, klausytis meistrų pasakojimų, pabandyti žiesti puodynę, vyti juostą, nusikalti monetą ir kt. Dėl kainų kilimo, padėties nenuspėjamumo ir su tuo susijusio miestiečių pasyvumno 2022 m. Vilniaus dailiųjų amatų asociacijai rengti šią mugę buvo itin sudėtinga, nes šio projekto finansiškai nepalaikė Lietuvos kultūros taryba, o Vilniaus miesto savivaldybės skirtos lėšos tokios apimties renginiui buvo tik minimalios.

**Parengtas projektas „A(r)matai? Vilniui – 700!“** **Europos paveldo dienų renginiams ir parodai. Rugsėjo 14 -16 dienomis buvo suorganizuoti 4 renginiai** amatininkų dirbtuvėse. Pristatytas styginių muzikos instrumentų restauravimas, gintaro apdirbimas, pynimo iš šiaudų tradicijos, keramikos degimo būdai. Vyko praktiniai užsiėmimai. **09/16 – 10/13 surengta dar viena lauko paroda** **stikliniame paviljone Kudirkos a. greta Centrinio knygyno** **„A(r)matai? Vilniui – 700!“ (II dalis).**

*Svarbiausi 2022 m. pasikeitimai ir pasiekimai:* pirmą kartą iš Vilniaus miesto savivaldybės biudžeto lėšų buvo skirtas 90 tūkst. eurų dalinis finansavimas Dailųjų amatų, etnografinių verslų ir mugių programos dalyvių konkursiniams projektams. Agentūta parengė ir su Savivaldybe suderino Dailiųjų amatų, etnografinių verslų ir mugių programoje dalyvaujančių organizacijų projektų konkurso nuostatatus su 5 priedais (2022 08 24 patvirtinti tarybos sprendimu Nr. 1-1560). Taip pat Agentūra parengė Vilniaus m. savivaldybės administracijos direktoriaus įsakymus dėl Amatų programos vertinimo komisijos sudarymo ir dėl Amatų programos dalyvių projektų vertinimo komisijos darbo reglamento, taip pat kvietimus Amatų programoje dalyvaujančias organizacijas teikti paraiškas projektų finansavimui. Konkurse turėjo teisę dalyvauti tik pasirašiusieji sutartis su Savivaldybe dėl lengvatinės patalpų nuomos ir vykdantieji Amatų programą. Šio pobūdžio paraiškos teikiamos pirmą kartą, todėl Agentūra rengė du konsultacinius pasitarimus su Amatų programos dalyviais dėl reikalavimų projektų paraiškoms bri privalomiems papildomiems dokumentams. 5 asmenų Projektų vertinimo komisija vadovaudamasi Vilniaus m. tarybos 2022 08 24 sprendimu Nr. 1-1560 patvirtintais nuostatais bei projektų vertinimo komisijos darbo reglamentu (VSAA 2022 10 03 įsakymas Nr. 9-V)vertino Programos dalyvių pateiktus projektus.

Projektams skirtos VMS lėšos suteikė galimybę Amatų programos dalyviams lengviau įgyvendinti susiplanuotas tikslines, specialiosiose programos sąlygose numatytas veiklas: viešą gamybos procesų demonstravimą, edukacijas ir paskaitas, parodas ir naujų gaminių, skirtų 700 metų jubiliejui, kūrimą bei pristatymus. Rengiantis 2023 m. jubiliejinei programai: atkurtos 8 istorinės amatų cechų vėliavos, 6 pasiūtos, kurios bus eksponuojant laikomosVilniaus rotušėje; atkurti ir pasiūti 13 komplektų istoriškai stilizuotų aprangų amatininkų vėliavnešisms; pasiūti Lietuvos Didžiosios Kunigaikštystės vilniečių kostiumai; atkurti karališkos poros - Barboros Radvilaitės ir Žygimanto Augusto kostiumai, žiedų replikos (National Geografic jų romantiškąją meilės istoriją yra įtraukusi į pasaulinį UNESCO Pasaulio paveldo turizmo žemėlapį). Amatininkų dirbtuvėse vyko nemokamos parodos, gamybos demonstravimai bei nemokami arba dalinai mokami edukaciniai užsiėmimai: „Smuiko gimimas“; „Siūlo kelias“, „Kuriame kartu“, juodosios keramikos technologijomis moksleiviai sukūrė „geležinio“ vilko skulptūrą, kitoje dirbtuvėje simboliniai „Geležiniai vilkai“ sukurti emaliavimo technika, buvo liejamos vaškinės žvakės, rišami šiaudiniai sodai, žaislai Kalėdų eglutei, kuriami odiniai suvenyrai dekoruoti miesto vaizdais, kt. užsiėmimai. Parengta elektroninė knyga „Tradicinės keramikos sklaida“.

TARPTAUTINIAI PROJEKTAI

*Pagal 4.2.5.1. Priemonę: Didinti tarptautinio bendradarbiavimo projektų ir iniciatyvų (dalyvavimas ES ir kitų fondų lėšomis finansuojamuose tarptautiniuose projektuose) skaičių*

Kovo mėnesį Agentūra parengė **paraišką Nordic Culture Point fondui** dėl ilgalaikio bendradarbiavimo su Baltijos jūros regiono miestais (Ryga, Talinas, Oslo, Visby). Šis projektas „UNESCO pasaulio paveldo priežiūra Vilniuje, Rygoje, Taline ir kitose Baltijos jūros regiono vietovėse“ tęstų 2020 – 2021 m. įgyvendintą projektą, kurio pasėkoje pradėta vystyti bendra regiono UNESCO Pasaulio paveldo miestų svetainė <https://whbaltic.eu/>

**Tarptautinės iniciatyvos, garsinančios Vilnių Europoje:** 2021 m. pirmą kartą prisijungėme prie dviejų kasmetinių Europos renginių: **„Pasimatymas parke“ (**koordinuoja Prancūzijos kultūros ministerija) ir „**Europos archeologijos dienos“** (koordinuoja Prancūzijos nacionalinis archeologinių tyrimų institutas). Birželio 3 d. Vilniusantrą kartą dalyvavo **„Pasimatymas parke“** šventime, skirtame Reformatų sodo istorijai. Evangelikų reformatų bažnyčioje buvo pasakojama apie bažnyčios istoriją, Sinodo namus, planuojamą statyti paminklą Reformacijai bei bendruomenės gyvenimą. Reformatų parke, buvusių kapinių vietoje pristatyti teritorijos archeologiniai tyrimai, dabartinio parko išplanavimas, augmenija bei jos priežiūra. Dalyvavo apie 50 žmonių. Birželio 18 - 19 d. **Europos archeologijos dienų** renginiai surengti 4-iose Vilniaus amatininkų galerijose: Vita Antiqua, Juvelyrikos mokykloje „Vilnensis“, Auksakalių gildijos emalio meno studijoje bei Amatų ir menų centre „Nauja Sirena“. Amatininkai pristatė projektus, liudijančius archeologinių radinių ir sostinės amatininkų gaminių kokybę ir vertę Dalyvavo apie 40 žmonių.

Rugsėjo 19 – 23 d. Agentūros specialistė J. Raugalienė dalyvavimo UNESCO Pasaulio paveldo centro ir Europos paveldo interpretavimo asociacijos kursuose Liublianoje **“Pasaulio paveldo vietovių interpretavimo planavimas**“. Įgytos žinios bus taikomos rengiant Vilniaus senamiesčio pristatymo planus bei edukacinių seminarų metu.
Spalio 21 d. Kultūros paveldo skyriaus prašymu Agentūros specialistė J. Raugalienė nuotoliniu būdu skaitė **pranešimą „Rasų ir Bernardinų kapinių atnaujinimas ir priežiūra“** tarptautiniame kongrese Varšuvoje, skirtame kapinių tyrimams ir priežiūrai.

**Dalyvavimas Pasaulio paveldo miestų organizacijos (PPMO) veikloje.**Kovo 28 d. įvyko **nuotolinis PPMO seminaras**, vienas iš ciklo „Pakeliui į Kvebeką“, skirtas pasirengimui pasaulinei PPMO asamblėjai, tema „Socialinis dialogas ir vystymas“. Agentūros vadovas pristatydamas Vilniaus patirtis akcentavo naujas jaunimo  pažintinio ugdymo priemones bei nuolatinį dialogą su vietos bendruomenėmis, aptariant istorinių pastatų tvarkybos ir pritaikymo poreikius bei efektyvumą. Viena svarbiausių seminaro išvadų – siūlymas vystyti savivaldybių politikų, tarybų narių ir sprendimus priimančiųjų vadovų, įtraukimą į socialinius dialogus ir projektus istoriniuose miestų centruose, aktualizuojant vertybinę-politinę paveldo puoselėjimo svarbą ir ilgalaikę naudą.

Balandžio 28 d. dalyvavome PPMO regioninio sekretoriato (Varšuva) **nuotoliniame pasitarime dėl pagalbos Ukrainai**, kuriame be kitų regiono miestų, dalyvavo ir Kijevo, Charkivo, Černihivo ir Lvivo miestų atstovai bei PPMO Generalinis sekretorius Mikhael de Thyse. Pasitarimo dalyviai iš Ukrainos pristatė vaizdinę medžiagą, liudijančią buvusią ir esamą paveldo objektų būklę bei pastangas apsaugoti svarbiausius valstybės paminklus. Senamiesčio agentūros vadovas pasiūlė talkinti ukrainiečiams surengiant paveldosauginės vadybos mokymus Ukrainoje ir Vilniuje.

Gegužės 9 – 11 d., po 2,5 metų pertraukos, sąlygotos pasaulinės pandemijos, Regensburge surengti „gyvi” **PPMO vadovaujančių ekspertų mokymo/ tobulinimo kursai**, kuriuose dalyvavo Agentūros vadovas. Dalyviai diskutavo apie jaunuomenės sudominimo ir įtraukimo į paveldo vietovių išsaugojimą, su tuo susijusių procesų viešąją komunikaciją ir informacinę sklaidą. Naujų vadybinių patirčių mokymuisi pasitelktas kūrybinio bendradarbiavimo Design Thinking metodas, kuriuo rėmėsi mokomųjų renginių vedėjas JAV-Vokietijos pilietis.

Birželio – rugpjūčio mėnesiais vyko pasirengimas dalyvavimui PPMO XVI-ajame  kongrese: paruoštas plakatas „Vainių rūmų restauravimas ir pritaikymas miesto gyvenimui“ ir nuotraukos Kongreso parodai Kvebeke. Birželio 16 ir rugpjūčio 23 d. įvyko PPMO Generalinio sekretoriato atrinktų 10ties merų nuotoliniai pasitarimai, vadovaujami PPMO Generalinio sekretoriaus, kurių metu merai pristatinėjo savo miestų aktualijas ir strateginius paveldosaugos tikslus, kurių pagrindu buvo išankstinai formuojami PPMO veiklos prioritetai 2022-2024 m. Agentūros vadovas drauge su Vilniaus Vyriausiuoju architektu M. Pakalniu rengė medžiagą ir koordinavo Vilniaus mero dalyvavimą šiuose pasitarimuose. Rugsėjo 6 – 9 d. Kvebeke (Kanada) vyko **PPMO XVI-asis  kongresas** „Pasaulio paveldo miestų gyvybingumo stiprinimas“, kuriame dalyvavo Vilniaus meras R. Šimašius, jo patarėja R. Marčėnaitė, Agentūros vadovas. Kongreso metu pirmumo tvarka pasisakė parengiamuosiuose Kongreso pasitarimuose dalyvavę merai, Vilniaus meras pasisakė antruoju - po PPMO Kongresą priimančiojo Kvebeko mero. Vilniaus meras pasisakė dėl PPMO veiklos gairių 2023-2024 (Roadmap to Quebec 2023 – 2024) strateginių krypčių ir 1-ojo prioriteto „Darnūs miestai, įkvėpti savo identiteto ir kultūrinės įvairovės”.

Lapkričio 29 – gruodžio 1 d. PPMO Rytų ir Centrinės bei Vakarų-Šiaurės Europos ir Šiaurės Amerikos regioniniai sekretoriatai talkinant Agentūrai surengė ir finansavo PPMO narių mokomąjį **seminarą „Pavojų rizikos valdymas besikeičiančiame pasaulyje“** vykusį Agentūros patalpose. Seminarą moderavo ICLEI (ES savivaldos organizacijų tinklas) ekspertai.  Renginys buvo skirtas vadovams ir specialistams  atsakingiems už Pasaulio paveldo miestų apsaugą bei pavojų rizikos valdymą. Turinio rengėjai: PPMO Regioniniai sekretoriatai, partneriai: Vilniaus miesto savivaldybė ir Senamiesčio atnaujinimo agentūra, Kultūros paveldo departamentas prie Kultūros ministerijos. Dalyviai diskutavo apie miestų atsparumo pavojams ir paveldo apsaugos valdymo sąsajas, keitėsi patirtimi ir diskutavo darbo sesijų metu. Pristatyta ir išbandyta ARCH RAD registrinė programa, skirta įsivertinti miestų pasirengimą ekstremalių situacijų valdymui. Dalyvavo 16-os Europos miestų atstovai iš 12-os šalių, taip pat svečiai PPMO nariai - Filadelfija (JAV) ir Gyeongju (Pietų Korėja).

**Veiklos efektyvumas.** 2022 m. buvo ypatingi tuo, kad tęsėme tarptautines iniciatyvas – kasmetinių Europos miestuose vykstančių renginių: [,,Pasimatymas parke“](http://traduction.culture.gouv.fr/url/Result.aspx?to=en&url=https://rendezvousauxjardins.culture.gouv.fr/programme) ir Europos archeologijos dienų organizavimą Vilniuje. Ypač reikšmingas aktyvus ir dalykiškas Vilniaus miesto atstovavimas PPMO organizacijos pasauliniame kongrese bei rengiant organizacijos 2022-2024 m. veiklos dokumentą, o taip pat Agentūros iniciatyva surengiant itin aktualų PPMO mokomąjį seminarą ***„Pavojų rizikos valdymas besikeičiančiame pasaulyje“.***

EDUKACIJA IR PAVELDO POPULIARINIMAS

*Pagal 4.3.4.2. Priemonę: Plėsti ir stiprinti Senamiesčio atnaujinimo agentūros vykdomas edukacijos ir paveldo populiarinimo funkcijas*

*Pagal 4.3.4.3. Priemonę: Skatinti edukacinius renginius kultūros paveldo tema (kultūros paveldo bei religinės paskirties ir kituose objektuose)*

*Pagal 4.3.4.4 Priemonę: Užtikrinti įtraukią paveldo edukaciją visoms visuomenės grupėms.*

**Kultūros pasas.** Kultūros paso programoje 2022 m. agentūra kvietė mokinius į 6 temų edukacinius užsiėmimus: dvi nuotolinės pamokos „Vilnius Baroko Europoje“ bei „Paveldukas kviečia pažinti UNESCO pasaulio paveldą“; ekskursija „Vilniaus pilių ir valdovų paslaptys“; edukacija amatininkų dirbtuvėse „Senieji Vilniaus amatai“ bei du orientaciniai žaidimai „Radvilų pėdsakais“ bei „Vilnius: Pasaulio paveldo miesto istorijos“. Populiariausiomis edukacijomis kaip ir ankstesniais metais išlieka orientaciniai žaidimai. Juose per I-ąjį pusmetį dalyvavo apie 500 mokinių. Ekskursiją pasirinko tik viena klasė (20 vaikų). Likusių VSAA edukacijų mokyklos nesirinko. Viso įvyko 25 renginiai.

Tarptautinio mokinių mainų projekto „Hercule“ susitikimo Lietuvoje metu mokiniai iš Lietuvos, Ispanijos bei Nyderlandų dalyvavo Agentūros paruoštame orientaciniame žaidime „ World Heritage city stories“. Dalyvavo 52 mokiniai ir 5 mokytojai.

**Bendradarbiavimo sutartis.** 2022 m. agentūra pasirašė bendradarbiavimo sutartį su Vilniaus pilių valstybiniu kultūriniu rezervatu. Abi įstaigos dalinosi gerąja patirtimi. Pilių rezervatas konsultacijomis prisidėjo rengiant naują leidinį 12-16 metų vaikams. Abi įstaigos kartu organizavo ir pravedė 2 nemokamas ekskursijas vaikams (dalyvavo 42 antrokai).

**Naujas Agentūros leidinukas vaikams** „Stebuklas – vardu Vilnius“, skirtas 12-16 metų paaugliams. Gausiai profesionalių menininkų iliustruotame leidinyje pristatomi įdomiausi senosios Vilniaus istorijos epizodai bei ryškiausios Vilnių kūrusios asmenybės. Leidinys išleistas artėjančio Vilniaus 700 metų jubiliejaus proga. Jis prieinamas virtualiu formatu. Metų pabaigoje surengta vieša apklausa leidinio spausdinimui, pasirinktas UAB “Petro ofsetas” pasiūlymas, sudaryta sutartis dėl leidinio atspausdinimo 2000 egzempliorių tiražu. Atspausdintas leidinys pasirodys 2023 m. sausio mėnesio pradžioje.

Rugsėjo 12 – 16 d. vyko kasmetiniai **Europos paveldo dienų** renginiai pagal KPD remiamą projektą „Rusėniško Vilniaus istorijos“. 2-iejuose pažintiniuose pasivaikščiojimuose Bazilijonų bažnyčioje dalyvavo 25 vilniečiai. Viktorinoje „Pirmųjų Vilniaus spaustuvių ir spaustuvininkų istorijos“ dalyvavo 25 Vilniaus J. Basanavičiaus progimnazijos moksleiviai. Dar vyko 4 edukaciniai užsiėmimai amatų galerijose (39 lankytojai), viso EPD dienose buvo 89 dalyviai (iš jų 30 moksleivių).

**Trys projektai**, įgyvendinti gavus papildomą finansavimą pagal Kultūros paveldo departamento Nekilnojamojo kultūros paveldo pažinimo sklaidos, atgaivinimo ir leidybos projektų programą: ,,Rusėnų miesto istorijos", „Vilnius – pasaulio bei romantiškosios Europos miestas” ir „Mokymai Vilniaus senamiesčio kultūros paveldo naudotojams“. Rugsėjo 12 ir 13 d. įgyvendintas projektas **,,Rusėnų miesto istorijos"**, skirtas Europos paveldo dienoms. Pokalbiai ir ekskursijos vyko Švč. Trejybės (Bazilijonų) Ukrainos graikų apeigų katalikų bažnyčioje. Apie bendruomenės gyvenimą pasakojo klebonas Mikolaj, o šventovės istorinę – architektūrinę raidą, architektūros, polichromijos ir kitus paveldosauginius tyrimus bei atliktus konservavimo, restauravimo darbus pristatė architektė restauratorė Audronė Šolienė. Rugsėjo 16 d. J. Basanavičiaus progimnazijoje vyko viktorina – protmūšis moksleiviams „Pirmųjų Vilniaus spaustuvių ir spaustuvininkų istorijos“.

Agentūra tęsia kasmetinius seminarus pastatų savininkams bei pastatų priežiūros ir restauravimo įmonėms, jų metu pateikiami metodiniai ir praktiniai patarimai su dalykiškomis restauratorių įžvalgomis. Įgyvendinant KPD projektą **„Mokymai Vilniaus senamiesčio kultūros paveldo naudotojams“** surengėme dvejus seminarus. Spalio 12 d. seminare skaityti du pranešimai  „Kultūros paveldo objektų vertingosios savybės ir jų apsauga tvarkant pastatus“ (architektė-restauratorė Viltė Janušauskaitė) ir „Paveldo objektų tradicinių statybinių medžiagų ir puošybos elementų tyrimai bei tvarkyba“ (restauratorius Stasys Latonas). Lapkričio 9 d. seminare skaitytas pranešimas „Kultūros paveldo objektų eksploatacija, tvarkyba ir priežiūra, išsaugant jų vertingąsias savybes“ (inžinierius-restauratorius Petras Kanevičius). Virš 50 dalyvavusiųjų gavo daug naudingų žinių ir praktinių patarimų. Dalyvių dauguma išreiškė pageidavimą analogiškus mokymus paveldosaugos srityje rengti reguliariai.

Gruodžio mėnesį sukurtas  10 min. trukmės filmas **„Vilnius – pasaulio bei romantiškosios Europos miestas”**, jame pristatyti gražiausi ir vertingiausi Vilniaus senamiesčio objektai. nuo 2017 m. Agentūra dalyvauja tarptautiniame kultūros kelio projekte „Pasaulio paveldo kelionės Europos Sąjungoje“. Projekto pagrindinis vykdytojas – Jungtinių Tautų Švietimo, mokslo ir kultūros organizacijos UNESCO Pasaulio paveldo centras, pagrindinis partneris – „National Geographic“. Pirmame etape projektą finansavo EK, jame dalyvavo Europos kelionių komisija. Projekto tikslas – UNESCO pasaulio paveldo vietovių Europos Sąjungoje viešinimas pagal  teminius maršrutus. Lietuva vienintelė iš Baltijos šalių įtraukta į teminį maršrutą „Romantiškoji Europa“. Šis filmas tarptautiniu mastu propaguos Vilnių kaip tarptautinio kultūros kelio maršruto „Romantiškoji Europa“ miestą.

2022 m. pradžioje baigtas kurti naujas Agentūros interneto puslapis, palaipsniui įsisavinant jo turinio valdymą; parengti straipsniai ir naujienos interneto puslapiui ir feisbukui.

Dvi Agentūros parengtos mobilios parodos 2022 m. tęsė savo ‘keliones’ po Lietuvos savivaldybes. Atnaujinta **paroda ,,Vilniaus senamiesčio apsauga ir tvarkyba 1994-2019”** spalio mėnesį eksponuota Švenčionių Juliaus Siniaus meno mokykloje, gruodžio mėnesį - Alytaus kraštotyros muziejuje. **Paroda „Vilniaus sodai ir parkai“** eksponuota Kėdainių rajono savivaldybės administracijos patalpose (sausio – kovo mėnesį), Šiaulių rajono savivaldybės viešojoje bibliotekoje „Saulės“ filiale (balandžio – gegužės mėn.), Kuršėnų Vytauto Vitkausko bibliotekoje (spalio mėn.).

Spalio 20 d. pasirašyta **bendradarbiavimo sutartis su** [**Kultūros ministerija**](https://www.facebook.com/kulturosministerija?__cft__%5b0%5d=AZU_BFw8i_KpqnaZxm1JG2UDIBiireAe9tsBJXiOrXvrRWpFZeO9un5SfhjO8MLx3zbjcoIXYEW-4s6jZN739xIPSE2oHW-WTk_BdZzx75A4Bv-9i5vUMSZ067Uv5yG0iBuMFWcXPm2tkCIgMGbAFvgrTytyBl_arUuVZ21vOei7fl6qx9M1cgl0uyMvlneG3zebKRqmiSGOcp6SPu6VZ1dj&__tn__=-%5dK-y-R) **ir** [**Vilniaus miesto savivaldybe**](https://www.facebook.com/vilnius.lt?__cft__%5b0%5d=AZU_BFw8i_KpqnaZxm1JG2UDIBiireAe9tsBJXiOrXvrRWpFZeO9un5SfhjO8MLx3zbjcoIXYEW-4s6jZN739xIPSE2oHW-WTk_BdZzx75A4Bv-9i5vUMSZ067Uv5yG0iBuMFWcXPm2tkCIgMGbAFvgrTytyBl_arUuVZ21vOei7fl6qx9M1cgl0uyMvlneG3zebKRqmiSGOcp6SPu6VZ1dj&__tn__=-%5dK-y-R) dėl Vilniaus istorinio centro (Vilniaus senamiesčio) Valdymo plano rengimo. Valdymo planas - tai strateginis dokumentas, nubrėžiantis kryptį ir mechanizmą, kaip paveldas puoselėjamas, kaip užtikrinamas jo gyvybingumas, kaip vertinamos kylančios grėsmės. Vilniaus istorinio centro vietos valdytoju paskirtas VSAA direktorius Gediminas Rutkauskas. Tiek ministerija, tiek savivalda įsipareigojo padėti rengiant Valdymo planą.

**Veiklos efektyvumas.** Kaip ir 2021 m. didžiausio mokyklų dėmesio sulaukė orientaciniai žaidimai (471 moksleivis).Viso surengti 44 renginiai moksleiviams ir visuomenei; bendras lankytojų skaičius 900 (tame tarpe 663 moksleiviai). Tai vistiek žymiai daugiau nei ankstesniais metais: 2021 – 433 mokiniai, 2020 – 393, 2019 m. - 414 mokinių.

2021 m. viso buvo 47 renginiai, 760 lankytojų; 2020 m. buvo 31 renginys, 723 lankytojai. Po pandemijos metų vis dar jaučiamas nuovargis nuo priverstinio intensyvaus virtualaus gyvenimo būdo, o todėl nenoras dalyvauti nuotoliniuose renginiuose: dar 2021 m. „Kultūros pasui“ pasiūlytos nuotolinės edukacijos 2021 - 2022 m. mokyklų nesudomino. 2023 metais, moksleivių gyvo bendravimo/ komunikacijos bei užklasinių veiklų poreikiams augant, priėmus naują VSAA Informacinio centro darbuotoją, viliamės moksleivių dėmesio didėjimo.

VšĮ Vilniaus senamiesčio atnaujinimo Agentūra, 2023 kovo 3 d.